钦定古今图书集成/明伦汇编/闺媛典/第032卷 > 崔志女
## 钦定古今图书集成/明伦汇编/闺媛典/第032卷 > 崔志女

按《辟寒》，政和中，济南府禹城县孝义邨崔志女，性至
孝。母病久，思鱼不得，女曰：“闻昔王祥卧冰，得鱼想不
难也。”兄弟皆曰：“汝女子，何妄论古今？”女曰：“父母有儿
女本欲养生。兄谓女不能耶？”乃同乳妪焚香誓于天，
往河中卧冰。凡十日，得鱼三尾，鳞鬣稍异。归以馈母，
母病顿愈。人或问方卧冰，寒否？曰：“以身试冰，殊不觉”
寒也。